Source: https://www.uad.sk/33/poznamky-k-uctovnej-zavierke-za-rok-2018-uniqueidmRRWSbk196FPkyDafLfWAHcZCycERuX7xu3eeMJazcb3-f8jmo9wqg/
Timestamp: 2019-04-21 21:12:04+00:00
Document Index: 16923289

Matched Legal Cases: ['§ 4', '§ 4', '§ 4', '§ 4', '§ 4', '§ 123', '§ 217', '§ 4']

Poznámky k účtovnej závierke za rok 2018 | Účtovníctvo a dane
10.1 Poznámky k účtovnej závierke za rok 2018
Sú miestom na ďalšie číselné a slovné komentovanie údajov, ktoré Súvaha a ani Výkaz ziskov a strát nezachytávajú. Potrebnosť ich zostavenia je podmienená pomerne nízkou vypovedacou schopnosťou oboch výkazov. Obsah Poznámok je určený v § 4 opatrenia na zostavenie účtovnej závierky. V zmysle spomínaného paragrafu sa Poznámky zostavujú tak, aby informácie v nich uvedené boli užitočné, významné, zrozumiteľné, porovnateľné a spoľahlivé. Údaje v Poznámkach sa uvádzajú vždy za bežné účtovné obdobie ako aj účtovné obdobie, ktoré mu bezprostredne predchádza, s výnimkou, ak účtovná jednotka, v bezprostredne predchádzajúcom účtovnom období, účtovala v sústave jednoduchého účtovníctva. Údaje sa udávajú v celých eurách, ak opatrenie neustanovuje inak. Ak pre niektorú časť Poznámok účtovná jednotka nemá obsahovú náplň, tak ich neuvádza (§ 4 ods. 2). Informácie v poznámkach, ak je to možné, sa uvádzajú v tabuľkovej forme, pričom sa uvádzajú údaje za bežné účtovné obdobie, a ak existuje údaj na porovnanie, aj údaje za minulé účtovné obdobie (§ 4/3).
Toto opatrenie MF SR pre malé účtovné jednotky neuvádza záväzné vzory tabuliek v poznámkach k účtovnej závierke; ani neobsahuje výkaz o finančných tokoch (cash flow).
v súvislosti s tvorbou kapitálového fondu z príspevkov sa v prílohe č. 1 k opatreniu MF SR č. MF23378/2014-74 v časti „Poznámky” dopĺňajú informácie, ktoré vysvetľujú a dopĺňajú súvahu a výkaz ziskov a strát, o informáciu o tvorbe kapitálového fondu z príspevkov (Čl. IV).
Ďalšie informácie sa uvádzajú v poznámkach vždy, ak sú potrebné na zabezpečenie súladu s požiadavkou, aby účtovná závierka poskytovala verný obraz majetku, záväzkov, finančnej situácie a výsledku hospodárenia účtovnej jednotky (§ 4 ods. 2). Informácie v poznámkach, ak je to možné, sa uvádzajú v tabuľkovej forme, pričom sa uvádzajú údaje za bežné účtovné obdobie, a ak existuje údaj na porovnanie, aj údaje za minulé účtovné obdobie (§ 4/3). Obsahovú náplň poznámok ustanovuje príloha opatrenia v rozsahu 11 strán vrátane cashflow. Poznámky obsahujú všeobecné informácie, najmä – identifikačné údaje, dátum schválenia účtovnej závierky, dôvod zostavenia účtovnej závierky, priemerný prepočítaný počet zamestnancov, údaje o skupine účtovných jednotiek a konsolidácii skupiny.
o pohybe vlastného imania za bežné obdobie aj predchádzajúce obdobie. Poznámky obsahujú prehľad peňažných tokov (cashflow) z prevádzkovej činnosti priamou alebo nepriamou metódou, z investičnej činnosti a z finančnej činnosti.
V súvislosti s kapitálovými fondmi z príspevkov sa v prílohe č. 1 opatrenia MF SR č. MF/23377/2014-74 v časti „Poznámky” dopĺňajú informácie, ktoré vysvetľujú a dopĺňajú položky súvahy:
informáciu týkajúcu sa príspevkov akcionárov alebo spoločníkov do kapitálového fondu z príspevkov podľa § 123 ods. 2 a § 217a ObchZ [Čl. III ods. 1 písm. f)];
o opis a tvorbu kapitálového fondu z príspevkov, najmä počet príspevkov a jednotlivé sumy príspevkov, ako aj opis vplyvu jeho tvorby na rozdelenie čistého zisku alebo iných vlastných zdrojov obchodnej spoločnosti pre akcionárov alebo spoločníkov, ako aj na zvýšenie základného imania [Čl. III ods. 2 písm. a)].
Mikro účtovné jednotky sa, bohužiaľ, nevyhnú povinnosti zostaviť Poznámky. Poznámky však nemusia zostavovať v takom rozsahu ako bežné účtovné jednotky, ale musia ich zostaviť v zmysle § 4 cit. postupov tak, aby informácie v nich uvedené boli užitočné, významné, zrozumiteľné, porovnateľné a spoľahlivé. Obsahová náplň poznámok pozostáva z popisných informácií a číselných údajov podľa prílohy č. 1 cit. opatrenia. (poznámky neobsahujú povinné tabuľky, je však možné ich dobrovoľne použiť). V prípade, že sa mikro účtovná jednotka rozhodne, môže vo svojich poznámkach uviesť aj iné informácie, ktoré sú nad rámec požadovaných. Údaje v poznámkach sa uvádzajú za bežné účtovné obdobie a v celých…